చెలికాని రామారావు
1952 లో జరిగిన ఎన్నికలలో కాకినాడ పార్లమెంటు నియోజకవర్గం నుంచి కమ్యూనిస్టు పార్టీ ఆఫ్ ఇండియా అభ్యర్థిగా పోటీచేసి గెలుపొందారు. అనారోగ్యంతో శానిటోరియంలో ఉన్న రామారావుగారు ప్రచారంలో పాల్గొనక పోయినా ఆ ఎన్నికలలో మొసలికంటి తిరుమలరావు, బులుసు సాంబమూర్తి మొదలైన హేమాహేమీలపై విజయం సాధించారు. శ్రామికజన పక్షపాతిగా ఆయన తనవాణిని లోక్ సభలో సమర్ధవంతంగా వినిపింపచేశారు. సభ దృష్టికి ఆయన తీసుకువచ్చిన ఎన్నోసమస్యలకు సంబంధించి పండిట్ నెహ్రూ వంటి ప్రముఖుల ప్రశంసలు అందుకున్నారు. 1956లో లోక్ సభ స్పీకర్ అనంతశయనం అయ్యంగార్ నాయకత్వంలో చైనా పర్యటించిన అధికార ప్రతినిధివర్గంలో సభ్యునిగా డాక్టర్ చెలికాని చైనా అధ్యక్షుడు మావోతో సహా ముఖ్యనాయకులందరినీ కలిసి చర్చలు జరిపారు.
కూన రవికుమార్
కూన రవికుమార్ ఆంధ్రప్రదేశ్ శాసనసభ్యుడు, తెలుగుదేశం పార్టీ నాయకుడు.
కూన రవికుమార్ శ్రీకాకుళం జిల్లా పొందూరు మండలానికి చెందిన పెనుబర్తి గ్రామంలో 1968 జూలై 15న జన్మించాడు. బి.సి (సివిల్) చదివాడు. 1994లో రాజకీయ ప్రవేశం చేసి పొందూరు మండలానికి ఎం.పి.పిగా, జెడ్.పి.టి.సి సభ్యునిగా తన సేవలనందించాడు. అతను శ్రీకాకుళం జిల్లా ఆముదాల‌వ‌ల‌స శాసనసభ నియోజకవర్గం నుంచి తెలుగుదేశం పార్టీ త‌ర‌పున తొలిసారి ఎమ్మెల్యేగా గెలిచి అసెంబ్లీ విప్‌గా బాధ్యతలు నిర్వహిస్తున్నాడు. ఆమ‌దాల‌వ‌ల‌స నియోజ‌క‌వ‌ర్గం నుంచి గెలుపొందిన అతను సీనియ‌ర్ నాయ‌కుడు త‌మ్మినేని సీతారాం పై 5వేల ఓట్ల‌తో విజ‌యం సాధించాడు. అతను తమ్మినేని సీతారాంకు మేనల్లుడే కాక స్వయానా ఆయన భార్యకు తమ్ముడు కూడా. 1983, 1985 ఎన్నికలలో ఆమదాలవలస ఎమ్మెల్యేగా విజయం సాధించిన మాజీ మంత్రి తమ్మినేని సీతారాం నాలుగున్నరేళ్లకు పైగా అసెంబ్లీ విప్‌ పదవి నిర్వహించి 1989లో ఓడిపోయాడు.